Iran atacă, Israel se apără cu sprijinul aliaților
Capacitatea Israelului de a se apăra a fost testată puternic în noaptea de sâmbătă spre duminică, după ce forțele iraniene și aliații lor din Orientul Mijlociu au trimis către statul evreu aproape 300 de drone și rachete balistice menite să lovească mai multe obiective militare și administrative. Forțele militare israeliene (IDF), beneficiind de sprijinul SUA, Marii Britanii, Franței, dar și a forțelor aeriene iordaniene au reușit să intercepteze și să distrugă 99% din focoasele trimise către Țara Sfântă.